cyanic-selkie/wikianc huggingface dataset:
Բագրատ Ամիրիկյան
Կենսագրություն
Բագրատ Ամիրիկյանը ծնվել է 1958 թվականի հուլիսի 21-ին, Երևան քաղաքում, Ռոբերտ Ամիրիկյանի և Ադրիեննա Արուխանյանի ընտանիքում։ 1981 թվականին ավարտել է Մոսկվայի ֆիզիկա-տեխնիկական ինստիտուտը։ 1985-1991 թվականներին աշխատել է Ռուսաստանի Գիտությունների ակադեմիայի Մոլեկուլային գենետիկայի ինստիտուտում։ 1991-1993 թվականներին աշխատել է Տոկիոյի համալսարանում։ 1993-1994 թվականներին աշխատել է Տրիեստի առաջավոր հետազոտությունների միջազգային ինստիտուտում։ 1994 թվականին մեկնել է Միացյալ Նահանգներ։ 1994 թվականից աշխատել է ԱՄՆ Մինեսոտայի համալսարանի բժշկական ինստիտուտում, 1999 թվականից` Մինեսոտայի համալսարանի նյարդաբանության ամբիոնի պրոֆեսոր ։
Աշխատանքները վերաբերում են նեյրոնային ցանցերի, գլխուղեղի կեղևի շարժողական գոտու մոդելավորման, վերջինիս ազդանշանների կոդավորման և կոդավերծանման հարցերին ։
Ծանոթագրություններ
Կատեգորիա:Հայ ճարտարագետներ Կատեգորիա:Հայ ֆիզիկոսներ Կատեգորիա:Փիլիսոփայական գիտությունների դոկտորներ Կատեգորիա:Մոսկվայի ֆիզիկա-տեխնիկական ինստիտուտի շրջանավարտներ
Շատունես
Շատունես, գյուղ Արևմտյան Հայաստանում, Վանի վիլայեթի Ջուլամերկի գավառակում ։
Բնակչության մասին տվյալներ չեն պահպանվել։
Պոժարկի (գյուղ, Ռոժիշչեի շրջան)
Պոժարկի (Пожарки), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Պոժարկի գյուղում բնակվում էր 709 մարդ։ Բնակավայրը զբաղեցնում է 1,75 կմ² տարածք։ Բնակչության խտությունը կազմում էր 405,14 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռոժիշչեի շրջանի բնակավայրեր Կատեգորիա:Ուկրաինայի գյուղեր
Պետրոս Հայկազունի
Պետրոս Հայկազունի (Հայկազյան ), հայ հասարակական-քաղաքական, մշակութային գործիչ, մանկավարժ։ Բարենպատակ ընկերության հիմնադիրներից։
Կենսագրություն
Կրթությունը ստացել է ծննդավայր Ալեքսանդրապոլում, սովորել հոգևոր դպրոցում։
1860-ական թվականների սկզբներից մասնակցել է կրթասիրական ընկերությունների աշխատանքներին, աշխատակցել «Մեղու Հայաստանի», «Արարատ» պարբերականներին։
Համագործակցել է Արսեն Կրիտյանին` Բարենպատակ անլեգալ ընկերության կազմակերպման աշխատանքներում. եղել է այդ ընկերության գործուն անդամներից ։ Հակացարական գործունեության համար 1860-1870 թվականների ընթացքում բազմիցս բանտարկվել է։
Նոր դպրոցի և մանկավարժության ջատագով էր։ Ղազարոս Աղայանի հետ պայքարել է հայկական դպրոցների ուսուցման հետամնաց, հակամանկավարժական մեթոդների դեմ՝ դրվատելով Խաչատուր Աբովյանի, Ստեփանոս Նազարյանի, Միքայել Նալբանդյանի առաջավոր գաղափարները։
Նպաստել է Ալեքսանդրապոլի դպրոցների բարեկարգմանը, իգական դպրոց հիմնադրելու գործին։
Ճանապարհորդել է Արևմտյան Հայաստանում, նյութեր հավաքել արևմտահայերի կյանքի, նրանց ծանր կացության, հայկական կոտորածների մասին։
Մինչև 1926 թվականն աշխատել է ՀԽՍՀ պետական և կոոպերատիվ մարմիններում։
Աշխատություններ
Գրել է «Նյութեր Հնդկաստանի հայերի կտակների պատմության վերաբերյալ», «Նյութեր Ալեքսանդրապոկի մտավոր զարգացման պատմության» աշխատությունները, ինչպես նաև իր արժեքավոր հիշողությունները, որոնք բոլորը մնացել են անտիպ ։
Ծանոթագրություններ
Կատեգորիա:Հայ հասարակական գործիչներ Կատեգորիա:Հայ մանկավարժներ Կատեգորիա:Հայ քաղաքական գործիչներ Կատեգորիա:Հայ մշակութային գործիչներ
Դիկինսոն շրջան (Այովա)
Դիկինսոն շրջան (Dickinson County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 987 կմ² է, բնակչությունը՝ 16.667 մարդ (2010 թ. տվյալներով)։ Շրջկենտրոնն է Սպիրիտ Լեյք բնակավայրը։ Կազմավորվել է 1851 թ.։
Ծաղկավոր բույսերի ցեղեր (C)
Այստեղ ներկայացված են The Plant List տվյալների բազայում 2010 թ․ դեկտեմբերի դրությամբ ներառված 904 649 անվանում ծաղկավոր բույսերի 14 038 ցեղերից C տառով սկսվող 3 415-ը։
Աղյուսակի առաջին սյունակում տեղակայված են 3 415 ցեղերի լատիներեն անվանումները (The Plant List տվյալների բազայի վիճակագրության մեջ ասվում է 14 038 ցեղերի մասին) ։
Երկրորդ սյունակում նշված է ընտանիքը, որտեղ ներառված է տվյալ ցեղը։
Հղումներ
Կատեգորիա:Ծաղկավոր բույսեր
Մանիկովցի
Մանիկովցի (Маниківці), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Մանիկովցի գյուղում բնակվում էր 1 210 մարդ։ Բնակավայրը զբաղեցնում է 3688 կմ² տարածք։ Բնակչության խտությունը կազմում էր 328,09 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր
Ինգիբյորգ Բյառնասոն
Ինգիբյորգ Բյառնասոն (իսլ.՝ Ingibjörg H. Bjarnason, ), իսլանդացի քաղաքական գործիչ, սուֆրաժիստ, մանկավարժ, մարմնամարզուհի։ Առաջին կինը, որը դարձել է Ալտինգի՝ Իսլանդիայի խորհրդարանի անդամ։
Քաղաքական կարիերա
Բյառնասոնն սկսել է ակտիվորեն մասնակցել կանանց ազատագրման համար մղվող պայքարին դեռ Իսլանդիայում 1894 թվականին։ Նա ընտրվել է կոմիտեի ղեկավար, որը 1930 թվականին սեփական միջոցներով կառուցել է Ազգային հիվանդանոցը (Landspítali) ի պատիվ սուֆրաժիստների հաղթանակի։ 1922 թվականին Բյառնասոնը ընտրվել է որպես Իսլանդիայի խորհրդարանի անդամ ։ 1924 թվականին Ինգիբյորգը դարձել է Իսլանդիայի պահպանողական կուսակցության անդամ (Íhaldsflokkurinn) և մնացել է կուսակցության կազմում մինչև 1927 թվականը ։
Կարիերան քաղաքականությունից հետո
Քաղաքական կարիերայի ավարտից հետո Բյառնասոնը շարունակել է ակտիվորեն մասնակցել Կանանզ ազատագրման շարժմանը։ 1930 թվականին Ինգիբյորգը դարձել է կանանց Kvenfélagasambands Íslands կազմակերպության նախագահ։ Բյառնասոնի գործունեությունը հաճախ քննադատվել է Պահպանողական կուսակցությանն աջակցելու, տնայնագործության դպրոցների ստեղծման պատճառով։ Որոշ ֆեմինիստներ նույնպես համաձայն չեն եղել Ինգեբյորգի հետ, որ կանայք հասել են լիակատար հավասարության՝ ստանալով ընտրելու իրավունք 1915 թվականին ։
1928 թվականից մինչև 1932 թվականը Բյառնասոնն աշխատել է Ազգային բանկի կոմիտեում (Landsbanki), եղել է Իսլանդիայի կրթության հարցերով խորհրդի անդամ 1928 թվականից մինչև 1934 թվականը ։
Անձնական կյանք
Ինգիբյորգ Բյառնասոնը երբեք չի ամուսնացել և երեխաներ չի ունեցել ։
Մահ և ժառանգության
Ինգիբյորգ Բյառնասոնը մահացել է 1941 թվականի հոկտեմբերի 30-ին ։
2011 թվականին Ռեյկյավիկի քաղաքային խորհրդում անցկացվել է քվեարկություն, որպեսզի կանգնեցվի Ինգիբյորգ Բյառնասոնի արձանը ։ 2012 թվականի հուլիսին Անտինգում անցկացվել է Բյառնասոնի՝ խորհրդարանի անդամ դառնալու իննսունամյակին նվիրված հանդիսավոր միջոցառում ։
Ծանոթագրություններ
Կատեգորիա:20-րդ դարի քաղաքական գործիչներ Կատեգորիա:Իսլանդացի քաղաքական գործիչներ
Ելիզավետինո (գյուղ, Ուլյանովսկի շրջան)
Ելիզավետինո (Елизаветино), գյուղ Ռուսաստանի Ուլյանովսկի մարզի Ուլյանովսկի շրջանի կազմում։
Նիժնիե Ուսլի
Նիժնիե Ուսլի (Нижние Услы, Түбәнге Уҫылы), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիտամակսկի շրջանի բնակավայրեր
Բոսնիա և Հերցեգովինայի կինեմատոգրաֆիա
Բոսնիա և Հերցեգովինայի կինեմատոգրաֆիա, Բոսնիա և Հերցեգովինայի կինոարվեստն ու կինոարտադրությունը։
Պատմություն
Հարավսլավիայի կազմում Բոսնիա և Հերցեգովինայի կինոն սկիզբ է առել 1920-ական թվականներին, երբ սկսվում է համր կինոյի արտադրությունը։ Բոսնիա Հերցեգովինան` Բալկաններում և հարավարևելյան Եվրոպայում կարևոր կինոփառատոների հայրենիքն է  , օրինակ` Սարաևոյի կինոփառատոնը` 1995 թվականին, Սարաևոյի պաշարման ժամանակ։ Փառատոնին մասնակցել են` Սթիվ Բուշեմին, Կատրին Կատլիջը, Բոնոն, Նիկ Նոլտին, Մայքլ Մուրը, Ալեքսանդր Պեյնը և այլո։ Եվս մեկ կարևոր կինոփառատոն է Բոսնիա և Հերցեգովինայի կինոփառատոնը, որը անցկացվել է 2003 թվականին, Տրայբեկում, Նյու Յորքում։
Բոսնյայի հայտնի կինոռեժիսորներից են` Դանիս Տանովիչը, Յասմիլա Ժբանիչը և Դինո Մուստաֆիչը, որոնք հանդիսանում են «Ոչ ոքի երկիրը», «Գրբավիցա», «Ռեմեյք» ֆիլմերի ռեժիսորները։
2000-ականներ
և այլն։
Ծանոթագրություններ
Կատեգորիա:Բոսնիա և Հերցեգովինայի կինեմատոգրաֆիա
Զվարթնոց (հանդես)
Զվարթնոց, կրոնական հանդես, հայ կաթողիկե Զմմառյան միաբանության հրատարակություն։ Լույս է տեսնում 1980 թվականի ապրիլից, առաջին համարը՝ «Զմմառյանք ի սփյուռս աշխարհի» անունով։ Մինչև 1999 թվականը լույս է տեսել ընդամենը 19 համար։ Խմբագիրներ՝ Մանուել ծայրագույն վարդապետ Պաթագյան, Անդրանիկ վարդապետ Կոանյան, Մեսրոպ վարդապետ Ճուրյան, Հովսեփ վարդապետ Քելեկյան, Պողոս վարդապետ Գազանճյան, Եդիա վարդապետ Եդիայան, Ղևոնդ վարդապետ Քենտիրճյան, Գևորգ ծայրագույն վարդապետ Խազումյան, Հովհաննես վարդապետ Թեյրուզյան և Անդրանիկ վարդապետ Ադամյան։ Լուսաբանում է հայ կաթողիկե Զմմառյան միաբանության գործունեությունը, լույս ընծայում հայոց պատմությանն ու մշակույթին վերաբերող հոդվածներ։
Կատեգորիա:Լիբանանի հայկական հանդեսներ Կատեգորիա:Հայկական կրոնական պարբերականներ
Իսրայել Ա Ոթմսեցի
Իսրայել Ա Ոթմսեցի (ծ. թ. անհայտ, գ. Ոթմուս (Վանանդ գավառ) – 677, Դվին), Ամենայն հայոց կաթողիկոս 667 թվականից։ Նախքան կաթողիկոս կարգվելը Վանանդի եպիսկոպոսն էր։ Դվինի 645 և 648 թվականների եկեղեցական ժողովներում մասնակցել է աշխարհիկ և եկեղեցական ներքին կանոնների մշակմանը, հայ դավանական ձեռնարկի կազմմանը՝ կանգնելով հակաքաղկեդոնական դիրքերում։ Պայքարել է երևութականության և պավլիկյանների դեմ։ Կաթողիկոսական գահին Իսրայել Ա Ոթմսեցուն նախորդել է Անաստաս Ա Ակոռեցին, հաջորդել՝ Սահակ Գ Ձորոփորեցին։
Ծանոթագրություններ
Կատեգորիա:Ամենայն Հայոց Կաթողիկոսներ
Ժու Լուլու
Ժու Լուլու 周璐璐, ), չինացի ծանրամարտուհի, օլիմպիական չեմպիոնուհի։ 1999 թ. ընդունվել է հայրենի գավառի մարզադպրոցը, որտեղ զբաղվել է ծանրամարտով։ 2001 թ. տեղափոխվել է Յանտայի մարզադպրոց, 2003 թ. ընդգրկվել է նահանգային հավաքականի կազմում։
2009 թ. ՉԺՀ-ի ազգերի 11-րդ սպարտակիադայում Ժու Լուլուն զբաղեցրել է 2-րդ տեղը։ 2011 թ. նա նվաճել է աշխարհի առաջնության, իսկ 2012 թ. Օլիմպիական խաղերի ոսկե մեդալները։ Ընդ որում՝ երկու դեպքում էլ սահմանել է համաշխարհային նոր ռեկորդներ։ 2011 թվականի նոյեմբերին Ֆրանսիայի մայրաքաղաք Փարիզում կայացած աշխարհի առաջնությունում հանդես գալով կանանց գերծանր քաշային կարգում՝ երկամարտում գրանցել է 328 կիլոգրամ արդյունք, իսկ 2012 թվականին Լոնդոնում անցկացված ամառային օլիմպիական խաղերում մրցել է կանանց +75 կիլոգրամ քաշային կարգում և երկամարտում ցույց տվել 333 կգ արդյունք ։
Արտաքին հղումներ
Կատեգորիա:Ծանրամարտուհիներ Կատեգորիա:1988 ծնունդներ Կատեգորիա:Մարտի 19 ծնունդներ Կատեգորիա:2012 թվականի Ամառային օլիմպիական խաղերի չեմպիոններ Կատեգորիա:2012 թվականի Ամառային օլիմպիական խաղերի մեդալակիրներ Կատեգորիա:Ծանրամարտի աշխարհի չեմպիոններ
Բջիջ
Բջիջ (՝ խորշիկ, փոքր սենյակ, բջիջ, հունարեն՝ ցիտոս՝ անոթ, բջիջ), բոլոր հայտնի կենդանի օրգանիզմների կառուցվածքային, ֆունկցիոնալ և ժառանգական տարրական միավորը։ Բջիջը, որպես օրգանիզմի կառուցվածքի տարրական միավոր, օժտված է կենդանի նյութին բնորոշ հատկություններով, որոնք պահպանում ու փոխանցվում են հաջորդ սերունդներին։ Բջիջն ուսումնասիրող գիտությունը բջջաբանությունն է։ Armen))) Բջիջը կազմված է ցիտոպլազմայից, որը պարփակված է բջջաթաղանթի մեջ։ Ցիտոպլազման պարունակում է կենսամոլեկուլներ, որոնցից են, օրինակ, սպիտակուցները և նուկլեինաթթուները ։
Շատ միկրոօրգանիզմներ (օրինակ՝ բակտերիաները, որոշ ջրիմուռներ ու սնկեր, նախակենդանիները) կազմված են 1 բջջից և անվանվում են միաբջիջ օրգանիզմներ։ Բազմաբջիջ օրգանիզմները, որոնցից են բարձրակարգ բույսերն ու կենդանիները, այդ թվում և մարդը, կազմված են մեծ քանակությամբ բազմազան բջիջներից, որոնք միավորված են հյուսվածքներում ու օրգաններում։ Օրինակ՝ մարդու օրգանիզմը բաղկացած է մոտ 1012 բջիջներից։ Վերջիններիս կենսագործունեությունը հնարավոր է էներգիայի արտաքին աղբյուրների և քիմիական նյութերի օգտագործման շնորհիվ, որն անհրաժեշտ է բարդ կազմավորված ու փոխադարձ կապված բջջային կառուցվածքների սինթեզի և վերականգման, ինչպես նաև մասնագիտացված ֆունկցիաների կատարման համար։ Բույսերի և կենդանիների բջիջների մեծ մասը տեսանելի են միայն մանրադիտակի տակ և ունեն 1-100 միկրոմետր չափեր ։
Բջիջը հայտնաբերել է Ռոբերտ Հուկը 1665 թվականին, որը նմանացրել է բջիջը վանքի սենյակներում քրիստոնյա հոգևորականների դասավորությանը ։ Բջջային տեսությունն առաջին անգամ զարգացրել են Մաթիաս Յակոբ Շլեյդենը և Թեոդոր Շվանը 1839 թվականին։ Այս տեսությունը պնդում է, որ բոլոր օրգանիզմները կազմված են մեկ կամ ավելի բջիջներից, որոնք կրում են բջիջների գործունեությունը կարգավորող՝ ժառանգական տեղեկատվություն։ Բջիջները Երկրի վրա առաջացել են նվազագույնը 3,5 միլիարդ տարի առաջ  ։
Ուսումնասիրման պատմություն
«Բջիջ» հասկացությունն առաջարկել է անգլիացի գիտնական Ռոբերտ Հուկը 1665 թվականին։ Մանրադիտակի տակ դիտելով բույսերի խցանային հյուսվածքի նուրբ կտրվածքները՝ նա նկատեց, որ հյուսվածքը կազմված է մանր խորշիկներից, որոնք միմյանցից անջատված են միջնապատերով։ Դրանք նա իր «Միկրոգրաֆիա» գրքում անվանեց բջիջներ ։ Հետագայում անգլիացի գիտնական Գրյուն և իտալացի Մարչելո Մալպիգին (1672) մանրադիտակային «պարկիկներ» (բջիջներ) հայտնաբերեցին բույսերի տարբեր օրգաններում։ 1680 թվականին հոլանդացի գիտնական Անտոն Վան Լևենհուկն իր պատրաստած տեսապակիների օգնությամբ, հայտնաբերեց բազմաթիվ միաբջիջ օրգանիզմներ, ինչպես նաև էրիթրոցիտներ, մազանոթներ, սպերմատոզոիդներ։ 1825 թվականին չեխ գիտնական Պուրկինեն, ցույց տվեց, որ բջիջն ունի հեղուկ պարունակություն՝ պրոտոպլազմա և հայտնաբերեց բջջակորիզը։ 1826 թվականին Կարլ Բերը հայտնաբերեց կաթնասունների ձվաբջիջը։ Անգլիացի բուսաբան Ռ. Բրոունը խոլորձի բջիջներում նկարագրեց (1831) գնդաձև կառուցվածքներ, որոնց անվանեց կորիզ։ 1839 թվականին գերմանացի բուսաբան Մատիաս Շլեյդեն և կենդանաբան Թեոդոր Շվանը սահմանեցին բջջային տեության դրույթները, նրանք նաև ապացուցեցին, որ նույն կառուցվածքը և ֆունկցիան ունեցող բջիջները միանալով, առաջացնում են հյուսվածքներ ։
Բջջային տեսություն
Կուտակված փաստանյութերի վրա Շլեյդենը և Շվանը 1838-1839 թվականներին ձևակերպեցին բջջային տեսությունը, որը հետագայում զարգացրեց Վիրխովը։ Այժմյան բջջային տեսության հիմնադրույթները կայանում են հետևյալում՝ բոլոր օրգանիզմները կազմված են բջիջներից (բացառությամբ կյանքի ոչ բջջային ձևերի), և որ բջիջը կյանքի ձևերի համար հանդիսանում է կառուցվածքային, ֆունկցիոնալ, գենետիկական տարրական միավորը։ Բույսերի և կենդանիների աճման հիմքում ընկած է բջիջների բազմացումը, նոր բջիջներն առաջանում են նախորդ բջիջների կիսման հետևանքով։ Յուրաքանչյուր բջիջ կազմված է ցիտոպլազմայից, կորիզից, թաղանթից։ Բջիջը միջավայրից կլանում է նյութեր և էներգիա, վերափոխում և օգտագործում է իր կենսագործունեության համար։ Բջջում պահպանվում, իրագործվում և դուստր բջիջներին է փոխանցվում գենետիկական ինֆորմացիան։ Կան օրգանիզմներ, որոնք կազմված են մեկ բջջից և ինքնուրույն են։ Բազմաբջիջ օրգանիզմներում բջիջներն ունեն իրենց հատուկ ֆունկցիան և առաջացնում են հյուսվածքներ։ Հյուսվածքներից կազմավորվում են օրգանները, որոնք սերտորեն կապված են միմյանց հետ և կարգավորում են հումորալ և նյարդային համակարգերի միջոցով։
Ներկայումս հաստատված է, որ բոլոր բջիջները միանման պահպանում են գենետիկական ինֆորմացիան, որն օգտագործում են սպիտակուցի սինթեզի համար, պահպանում ու փոխանցում են էներգիան, որը վերափոխում են աշխատանքի, կարգավորում են նյութափոխանակությունը, բջջային կազմության շնորհիվ օրգանիզմը դիսկրետ է և ամբողջական։ Օրգանիզմի մասնատումը առանձին փոքր կառուցվածքային միավորների ստեղծում է հսկայական մակերես, որում ընթանում են նյութափոխանակության գործընթացները։
Կառլ Բերը հայտնաբերեց ձվաբջիջները և ձևակերպեց այն դրույթը, որ բոլոր բազմաբջիջ օրգանիզմներն իրենց զարգացումը սկսում են մեկ բջջից՝ զիգոտից։
Ձևաբանություն
Բջիջները մանրադիտակային գոյացություններ են, ունեն մի քանի միկրոնից (բակտերիաներ) մինչև 10-50 մկմ և ավելի մեծություն։ Ըստ ձևի՝ լինում են գնդաձև, իլիկաձև, ձվաձև, մտրակավոր և այլն։ Բջիջների նուրբ կառուցվածքը, շարժումները, բաժանումը և այլն ուսումնասիրում են ժամանակակից մանրադիտակների (էլեկտրոնային, լյումինեսցենտային և այլն) օգնությամբ։
Քիմիական կազմ
Կենդանի օրգանիզմների բջիջներում հայտնաբերված են մոտ 90 քիմիական տարրեր։ Այդ տարրերը բաժանվում են 3 խմբի՝
Բջջի կառուցվածք
Բջիջները լինում են երկու տեսակ՝ էուկարիոտներ, որոնք ունեն կորիզ և պրոկարիոտներ, որոնք չունեն։ Պրոկարիոտները միաբջիջ օրգանիզմներ են, իսկ էուկարիոտները կարող են լինեն միաբջիջ և բազմաբջիջ։
Պրոկարիոտներ
Պրոկարիոտ բջիջն ունի երեք հիմնական կառուցվածքային միավոր՝
Էուկարիոտներ
Բույսերը, կենդանիները, սնկերը, լորձնասնկերը, նախակենդանիները և ջրիմուռները էուկարիոտներ են։ Այս բջիջները սովորական պրոկարիոտ բջջից մոտ հիսուն անգամ ավելի մեծ են և կարող են հազար անգամ ավելի մեծ լինել իրենց ծավալով։ Էուկարիոտների հիմնական առանձնահատկությունը բջջի տրոհվածությունն է, մեմբրանային օրգանոիդների առկայությունը, որոնցում տեղի են ունենում յուրահատուկ նյութափոխանակային գործընթացներ։ Այս մեմբրանային օրգանոիդներից առավել կարևոր է բջջակորիզը, որը պարունակում է բջջի ԴՆԹ-ն։ Այլ տարբերություններ են՝
Ենթաբջջային կառույցներ
Բջիջը կազմված է տարբեր բաղադրամասերից, որոնք կենսագործունեության ընթացքում կատարում են առանձնահատուկ ֆունկցիաներ՝ խիստ համաձայնեցված ռեժիմով։ Յուրաքանչյուր բջիջ կազմված է բջջապլազմայից (պրոտոպլազմա) և կորիզից (էուկարիոտ)։ Բջջապլազման կիսահեղուկ միջավայր է, որը բաղկացած է 2 հիմնական բաղադրամասերից՝ ցիտոպլազմայից և կարիոպլազմայից և պարունակում է բազմաթիվ օրգանոիդներ ու տարբեր ներառումներ։ Ներառումները բջջի գործունեության արգասիքների կուտակումներ են՝ բշտիկների կամ հատիկների ձևով։ Վերջիններս հարուստ են ճարպերով, ածխաջրերով, սպիտակուցներով, աղերով, որոնց քանակը փոփոխվում է բջջի գործունեության ժամանակ։ Ցիտոպլազման հոմոգեն, թափանցիկ մածուցիկ հեղուկ է, որում տարբերում են՝ հիալոպլազմա, օրգանոիդներ և ներառուկներ Ցիտոպլազման արտաքինից պատված է թաղանթով, որին անվանում են ցիտոպլազմային մեմբրան կամ պլազմոլեմ։ Բուսական բջջի պլազմոլեմն արտաքինից պատված է բջջապատով, որը հիմնականում կազմված է ցելյուլոզից և պեկտինից։ Կենդանական բջիջների պլազմոլեմն արտաքինից պատված է 10-20 նմ հաստություն ունեցող գլիկոկալիքսով, որի հիմնական բաղադրամասերն են գլիկոպրոտեինները և գլիկոլիպիդները։
Բջջաթաղանթ
Բջջաթաղանթը կամ պլազմատիկ թաղանթը բջջի ցիտոպլազման շրջափակող կենսաբանական թաղանթն է։ Կենդանական բջիջներում պլազմատիկ թաղանթը բջջի արտաքին սահմանն է, իսկ բույսերի և պրոկարիոտների մոտ այն սովորաբար շրջափակված է բջջապատով։ Բջջաթաղանթը պաշտպանում է բջիջը արտաքին միջավայրից և կազմված է ֆոսֆոլիպիդների կրկնակի շերտից, որը ամֆիֆիլ է (մասամբ հիդրոֆիլ և մասամբ հիդրոֆոբ)։ Սրա պատճառով շերտը կոչվում է ֆոսֆոլիպիդային երկշերտը կամ շարժուն մոզաիկ թաղանթ։ Այս թաղանթի մեջ կան տարբեր սպիտակուցներ, որոնք ծառայում են որպես անցուղիներ և պոմպեր ։ Մեմբրանը կիսաթափանցիկ է և ընտրողական թափանցիկ, որով մոլեկուլը կամ իոնը կարող է ազատ, սահմանափակ քանակով թափանցել կամ չթափանցել ընդհանրապես։ Բջջի թաղանթային սպիտակուցները նաև պարունակում են ռեցեպտոր սպիտակուցներ, որը թույլ է տալիս բջջին ընդունել ազդանշանային մոլեկուլների, օրինակ՝ հորմոնների ազդակները։
Բջջակմախք
Բջջակմախքը կազմավորում է և պահպանում բջջի ձևը, ապահովում օրգանոիդների դիրքը, օգնում էնդոցիտոզին՝ բջջի կողմից արտաքին միջավայրից նյութերի ընկալմանը և բջջի աճի ու շարժման ժամանակ ապահովում բջջի մասերի շարժումը։ Էուկարիոտների բջջակմախքը կազմված է միկրոմանրաթելերից, միջնորդաթելերից և միկրոխողովակներից։ Բջջակմախքի կազմի մեջ են մտնում մեծ քանակով սպիտակուցներ, որոնք ղեկավարում են բջջի ընդհանուր կառուցվածքը՝ ուղղորդելով և շարժելով մանրաթելիկները ։ Պրոկարիոտների բջջակմախքն ավելի քիչ է ուսումնասիրված, այն ապահովում է բջջի ձևը, բևեռականությունը և ցիտոկինեզը ։ Միկրոմանրաթելերի ենթամիավորը փոքր, մոնոմեր սպիտակուց ակտինն է։ Միկրոխողովակների դիմեր սպիտակուցը տուբուլինն է։ Միջնորդաթելերը հետերոպոլիմերներ են, որոնց ենթամիավորները տարբերվում են տարբեր հյուսվածքների բջիջների մոտ։ Միջնորդաթելերի ենթամիավոր սպիտակուցներից ՝ վիմենտինը, դեսմինը, լամինը (A, B և C լամիններ), կերատինը, նեյրոմանրաթելային սպիտակուցները (NF–L, NF–M)։
Ժառանգական կամ գենետիկական նյութ
Գոյություն ունի երկու տեսակի գենետիկական նյութ՝ դեզօքսիռիբոնուլեինաթթու (ԴՆԹ) և ռիբոնուկլեինաթթու (ՌՆԹ)։ Բջիջները ժառանգական նյութի երկարատև պահպանման համար օգտագործում են ԴՆԹ։ Օրգանիզմում պարունակվող ամբողջ ժառանգական նյութը գաղտնագրվում է ԴՆԹ-ի մոլեկուլների տեսքով ։ ՌՆԹ-ն օգտագործվում է տեղեկատվության տեղափոխման (օրինակ՝ իՌՆԹ) և ֆերմենտային ակտիվության (օրինակ՝ ռՌՆԹ) համար։ ՓՌՆԹ-ի մոլեկուլները սպիտակուցի տրանսլյացիայի ժամանակ աճող պոլիպեպտիդային շղթային ավելացնում են ամինաթթուների մոլեկուլներ։
Մարդու բջջի ժառանգական նյութը գտնվում է բջջակորիզում և միտոքոնդրիումներում։ Այն ներկայացված է ԴՆԹ-ի 46 գծային մոլեկուլներում՝ քրոմոսոմներում, որոնցից 22 զույգ հոմոլոգ քրոմոսոմներ և 1 զույգ սեռական քրոմոսոմներ։ Միտոքոնդրիալ գենոմը ներկայացված է օղակաձև ԴՆԹ-ի ձևով, այն շատ փոքր է համեմատած կորիզային գենոմի հետ, գաղտնագրում է միտոքոնդրիումներում էներգիայի արտադրման և որոշ փՌՆԹ-ների սինթեզին մասնակցող 13 սպիտակուցների մոլեկուլներ։
Օտար ժառանգական նյութը (հիմնականում ԴՆԹ) հնարավոր է արհեստականորեն ներմուծել բջջի ներս՝ տրանսֆեկցիայի միջոցով։ Այս գործընթացը կարող է լինել կարճատև, եթե անմիջապես չի փոփոխում բջջի գենոմը։ Որոշ վիրուսներ նույնպես իրենց ժառանգական նյութը կարող են ներմուծել բջջի գենետիկական նյութի մեջ։
Օրգանոիդներ
Օրգանոիդները մասնագիտացված մշտական կազմավորումներ են, որոնք կատարում են որոշակի ֆունկցիա։ Տարբերում են՝ ընդհանուր նշանակության օրգանոիդներ և հատուկ նշանակության օրգանոիդներ։ Հատուկ նշանակության օրգանոիդները բնորոշ են միայն որոշակի բջիջներին, օրինակ՝ միոֆիբրիլները հանդիպում են մկանայից բջիջներում, նեյրոֆիբրիլները՝ նյարդային բջիջներում, թարթիչները՝ շնչառական ուղիների, միկրոթավիկները՝ աղիների էպիթելի բջիջներում և այլն։ Ընդհանուր նշանակության օրգանոիդները բաժանվում են 2 խմբի՝ մեմբրանային և ոչ մեմբրանային։ Մեմբրանային կազմություն ունեն էնդոպլազմային ցանցը, գոլջիի համալիրը, լիզոսոմները, միտոքոնդրիումները, պլաստիդները, միկրոմարմնիկները։ Ոչ մեմբրանային կազմություն ունեն ռիբոսոմները, բջջային կենտրոնը, միկրոխողովակները, միկրոֆիլամենտները։
Կենդանիների բջիջների օրգանոիդներից են կորիզը, միտոքոնդրիաները (կազմված են ցուպիկներից, հատիկներից և շղթայիկներից, որտեղ սինթեզվում է էներգիայով հարուստ ԱԵՖ։ Միտոքոնդրիումներն էներգիայի աղբյուր են։), ներպլազմային ցանցը (ունի ցանցի կամ զամբյուղիկի ձև և մասնակցում է արտազատման պրոցեսին), Գոլջիի համալիրը, լիզոսոմները և այլն, իսկ բույսերինը՝ նաև պլաստիդները, որոնցից առավել կարևոր են քլորոպլաստները։ Բջիջներն արտաքինից պատված են բջջապլազմային թաղանթով, որն ունի բարդ կազմություն և կատարում է տարբեր ֆունկցիաներ։
Կորիզը պարունակում է միկրոկառուցվածքներ, որոնք կրում են բջջի ժառանգական ինֆորմացիան։ Բջիջների մեծամասնությունը պարունակում է 1 կորիզ, բայց կան նաև երկ- և բազմակորիզավորներ։ Կորիզը կազմված է 4 հիմնական բաղադրամասերից՝ կորիզաթաղանթից, կորիզանյութից կամ կարիոպլազմայից, կորիզակից և քրոմատինից։ Կորիզն արտաքինից սահմանազատված է թաղանթով, որի ծակոտիներով դեպի բջջապլազմա կարող են անցնել նույնիսկ խոշոր մոլեկուլները, օրինակ՝ ինֆորմացիոն ռիբոնուկլեինաթթուները, որոնք գենետիկական ինֆորմացիա են հաղորդում բջջային որոշակի սպիտակուցների սինթեզի մասին։ Բջջի ֆիզիոլոգիական ակտիվության փոփոխության դեպքում ծակոտիները կարող են անհետանալ կամ նորից առաջանալ։
Բջիջը բարդ համակարգ է, որը կարող է ստեղծել և խիստ կարգավորված աշխատունակ վիճակում պահպանել իր կառուցվածքներն ու իրականացնել բազմաթիվ քիմիական փոխարկումներ, այդ թվում՝ սպիտակուցների, նուկլեինաթթուների, բազմաշաքարների և այլ միացությունների սինթեզը։ Բնականոն կենսագործունեության համար բջջին անհրաժեշտ է արտաքին աղբյուրներից մշտապես ստացվող էներգիա։ Այդպիսի աղբյուրներ են արեգակի էներգիան (օգտագործում են կանաչ բույսերի բջիջները), ազատ քիմիական էներգիան, ինչպես նաև սննդանյութերում պարունակվող օրգանական նյութերը։ Բջիջների կողմից սինթեզվող որոշ նյութեր կամ վերջնանյութեր հեռացվում են բջիջներից (հյութազատություն, արտազատություն)։ Նշված փոխարկումների ամբողջությունն իրենից ներկայացնում է բջջի նյութափոխանակությունը։
Բջջաթաղանթից դուրս գտնվող կառույցներ
Շատ բջիջներ ունեն կառույցներ, որոնք մասամբ կամ ամբողջությամբ դուրս են գտնվում բջջաթաղանթից։ Այս կառույցները շրջակա միջավայրից առանձնացված չեն կիսաթափանցիկ թաղանթով։ Կառույցների ձևավորման համար բաղադրիչները պետք է անցնեն բջջաթաղանթով և դուրս գան արտաքին միջավայր։
Բջջապատ
Շատ էուկարիոտ և պրոկարիոտ բջիջներ ունեն բջջապատ։ Բջջապատը պաշտպանում է բջիջը մեխանիկական և քիմիական վնասվածքներից․ այն բջջաթաղանթի լրացուցիչ պաշտպանական շերտ է։ Տարբեր բջիջների բջջապատեր ունեն տարբեր բաղադրություն, բուսական բջիջների բջջապատը կազմված է ցելյուլոզից, սնկերի բջջապատը՝ խիտինից, իսկ բակտերիաներինը՝ պեպտիդոգլիկանից։
Պատիճ
Որոշ բակտերիաների բջջաթաղանթը կամ բջջապատը պատված է գելանման պատիճով։ Պատիճը կարող է լինել պոլիսախարիդային, ինպես պնևմոկոկի, մենինգոկոկի մոտ է, պոլիպեպտիդային, ինչպես Bacillus anthracis-ի մոտ է կամ հիալուրոնաթթվային, ինչպես ստրեպտոկոկի մոտ է։ Պատիճները աննկատ են ստրանդարտ ներկման ժամանակ և կարող են հայտնաբերվել միայն մեթիլեն կապույտով կամ հնդկական թանաքով ներկման ժամանակ ։
Մտրակներ
Մտրակները օրգանոիդներ են, որոնք ապահովում են բջիջների շարժումը։ Բակտերիաների մտրակները ցիտոպլազմայից բջջի թաղանթներով և բջջապատով դուրս են գալիս արտաքին միջավայր։ Մտրակները երկար և հաստ թելանման սպիտակուցային հավելվածներ են։ Արքեաների և էուկարիոտների մոտ հանդիպում են տարբեր ձևի մտրակներ։
Ֆիմբրիաներ
Ֆիմբրիաները կամ պիլերը կարճ, բարակ, մազանման թեիլկներ են բակտերիայի վրա։ Կազմված են պիլին սպիտակուցից, որը պատասխանատու է բակտերիալ բջջի մարդու հատուկ բջիջներին միացման համար։ Կան հատուկ տեսակի պիլեր, որոնք մասնակցում են բակտերիաների կոնյուգացիային։
Տեսակներ
Բջիջները լինում են հետերոտրոֆ (տարասուն) և ավտոտրոֆ (ինքնասուն)։ Տարասունները (մարդու և կենդանիների) կառուցվածքային տարրերն ու էներգիան ստանում են դրսից՝ բուսական և կենդանական ծագման սննդի ձևով։ Վերջինիս ածխաջրերը, ճարպերը, սպիտակուցները, լինելով ազատ քիմիական էներգիայի աղբյուր, միաժամանակ կառուցվածքային տարրերի՝ ամինաթթուների, ազոտային հիմքերի, ճարպաթթուների աղբյուր են, որոնք բջիջում չեն սինթեզվում։ Ինքնասուն օրգանիզմների (կանաչ բույսերի) բջիջները ֆոտոսինթեզի համար օգտագործում են արեգակի էներգիան, իսկ ազոտը, ֆոսֆորը, ծծումբը և մյուս հանքային նյութերը՝ կենսաօրգանական միացությունների ամբողջ բազմազանության կենսասինթեզի համար։ Օրգանական միացությունների օքսիդացման ընթացքում առաջանում են ոչ միայն ներբջջային հետագա սինթեզի համար անհրաժեշտ պարզ նյութեր, այլև ադենոզինեռֆոսֆորաթթվի, կրեատինֆոսֆատի, գուանոզինեռֆոսֆորաթթվի և այլ միացությունների մոլեկուլներ, որոնք ազատ քիմիական էներգիայի կուտակիչներ են բջիջում ընթացող բոլոր գործընթացների (նոր քիմիական միացությունների սինթեզ, մեխանիկական, էլեկտրաքիմիական գործունեություն) համար։
Բջիջները հիմնականում ունեն մանրադիտակային չափեր՝ 10 մկմ-100մ կմ սահմաններում։ Ըստ չափերի՝ տարբերում են բջիջների 2 տեսակ՝ պարենքիմային և պրոզենքիմային բջիջներ։
Բջջի բաժանում
Բջիջներն ընդունակ են ինքնավերարտադրման, որի հիմքում ընկած է ԴՆԹ-ի ինքնապատճենավորման ունակությունը և միտոզի ընթացքում քրոմոսոմների խիստ հավասարարժեք բաժանումը։ ԴՆԹ-ի կրկնապատկումը միշտ նախորդում է բջջի բաժանմանը ։ Քրոմոսոմների ինքնավերարտադրման, կիսման, բջջապլազմայի բաժանման և 2 կորիզների առաջացման ընթացքները կազմում են բջջի միտոզի շրջանը։ Ժառանգական նյութը հավասար բաժանվում է դուստր բջիջների միջև։ Բաժանումից հետո բջիջները տարբերակվում են և կատարում համապատասխան ֆունկցիա։
Մեյոզի ժամանակ ԴՆԹ-ն կրկնապատկվում է միայն մեկ անգամ, բայց բջիջները բաժանվում են երկու անգամ։ ԴՆԹ-ի ռեպլիկացիան ընթանում է մեյոզ I-ից առաջ, մեյոզ II-ից առաջ տեղի չի ունենում ։ Բջջի բաժանումը, ինչպես մյուս բջջային գործընթացները պահանջում են հատուկ մասնագիտացված սպիտակուցների առկայությունը ։
Յուրաքանչյուր հյուսվածքում կան բջիջներ, որոնք պահպանում են բաժանման ունակությունը։ Դրանց սերնդի մի մասը բաժանումից հետո տարբերակվում է և փոխարինում տվյալ հյուսվածքի մահացած բջիջներին, իսկ մյուս մասը չի տարբերակվում և ընդունակ է հետագա բաժանման։
Աճ և նյութափոխանակություն
Բջջի բաժանումների միջև ընկած ժամանակահատվածում բջիջները աճում են բջջային նյութափոխանակության շնորհիվ։ Բջջային նյութափոխանակությունն այն գործընթացն է, որի ընթացքում բջիջները մշակում են սննդանյութի մոլեկուլները։ Նյութափոխանակությունը կամ մետաբոլիզմն ունի երկու փուլ՝ կատաբոլիզմ, որի ժամանակ բջիջը բարդ նյութերը էներգիայի ստեղծելու նպատակով տրոհում է բարդ մոլեկուլները և անաբոլիզմ, որի ժամանակ բջիջը էներգիայի միջոցով սինթեզում է կենսակաբանական գործընթացների համար անհրաժեշտ մոլեկուլները։ Բարդ շաքարները օրգանիզմի կողմից տրոհվում են մինչև ավելի պարզ շաքարներ՝ մոնոսախարիդներ, որոնցից է գլյուկոզը։ Բջջում հայտնվելուց հետո գլյուկոզը փոխակերպվում է ադենոզինեռֆոսֆատի (ԱԵՖ) ։ ԱԵՖ-ը այն մոլեկուլն է, որը երկու տարբեր ճանապարհով կուտակում է առկա էներգիան։
Սպիտակուցի սինթեզ
Բջիջներն ընդունակ են սինթեզել նոր սպիտակուցներ, որոնք կարևոր են բջջային գործընթացների կարգավորման և պահպանման համար։ Սպիտակուցի սինթեզը ներառում է ԴՆԹ/ՌՆԹ-ում պահպանվող տեղեկատվության հիման վրա սպիտակուցի նոր մոլեկուլի սինթեզը ամինաթթուներից։ Այն սովորաբար կազմված է երկու փուլերից՝ տրանսկրիպցիա և տրանսլյացիա։
Տրանսկրիպցիայի ժամանակ ԴՆԹ-ում պահպանվող ժառանգական տեղեկատվության հիման վրա սինթեզվում է ՌՆԹ-ի շղթա։ Այս շղթան հետագայում վերածվում է ինֆորմացիոն կամ մեսենջեռ ՌՆԹ-ի (իՌՆԹ), որը ազատ կարողանում է տեղափոխվել բջջով։ ԻՌՆԹ-ի մոլեկուլները միանում են ցիտոզոլում գտնվող սպիտակուց-ՌՆԹ համակարգերին՝ ռիբոսոմներին, որտեղ նրանց հիման վրա ձևավորվում են պոլիպեպտիդային շղթաներ։ Ռիբոսոմը միջնորդում է պոլիպեպտիդային շղթայի սինթեզը իՌՆԹ-ի շղթայից։ Ռիբոսոմին են միանում փոխադրող ՌՆԹ-ի կողմից տեղափոխվող ամինաթթուների մոլեկուլները՝ ըստ իՌՆԹ-ի գաղտնագրող հաջորդականության։ Նոր պոլիպեպտիդները հետագայում ենթարկվում են ֆոլդինգի՝ ձևավորելով սպիտակուցի եռաչափ մոլեկուլը։
Շարժում
Բազմաբջիջ օրգանիզմների որոշ բջիջներ ընդունակ տեղափոխվում են, օրինակ՝ վերքերի լավացման, իմունային պատասխանի իրականացման, քաղցկեղային մետաստազների ժամանակ և այլն։ Օրինակ՝ վերքերի լավացման ժամանակ, կենդանիների արյան սպիտակ բջիջները կարող են շարժվել դեպի վերքի հատվածը՝ վարակ առաջացնող միկրոօրգանիզմներին ոչնչացնելու նպատակով։ Բջիջների շարժմանը մասնակցում են շատ սպիտակուցներ՝ ռեցեպտորներ, կապող, անհեզիվ, շարժական սպիտակուցներ և այլն ։ Գործընթացը կազմված է երեք փուլից՝ բջջի շարժվող հատվածի երկարումը, շարժվող հատվածի ադհեզիան և բջջի մարմնի ապաադհեզիան և բջջակմախքային կծկումը, որը բջիջը քաշում է առաջ։ Յուրաքանչյուր փուլին մասնակցում են բջջակմախքի հատուկ հատվածները ։
Ախտաբանություն և մահ
Բջիջների բնականոն գործունեության խանգարումները (ախտաբանությունը) կապված են բազմաթիվ գործոնների (ֆիզիկական, քիմիական, կենսաբանական) հետ և բնութագրվում են բջիջների օրգանոիդների կազմավորման ընդհանուր կամ տեղային խանգարումներով, նյութափոխանակության առանձին փոփոխություններով։
Բջիջների համար անբարենպաստ գործոններ են լուսային և իոնացնող ճառագայթները, ցածր և բարձր ջերմաստիճանները, ակտիվ քիմիական միացությունները, վիրուսային, բակտերիային, սնկիկային վարակները, սննդի մեջ այն նյութերի անբավարարությունը, որոնք բջջին ապահովում են քիմիական էներգիայով կամ առանձնահատուկ կառուցվածքային միացություններով (անփոխարինելի ամինաթթուներ, ճարպաթթուներ, վիտամիններ, միկրոտարրեր), թթվածնի անբավարարությունը և այլն։ Անբարենպաստ կարող են լինել և ներքին գործոնները, օրինակ՝ ժառանգական նյութի մուտացիաները, որոնք հանգեցնում են սպիտակուցների (մասնավորապես՝ ֆերմենտների), լիպիդների սինթեզի բնածին արատների։
Բջիջների ախտաբանության տարածված պատճառ է դրանց մեջ վիրուսների թափանցումը և բազմացումը։ Ընդ որում փոխանակության գործընթացները խանգարվում են, որովհետև ախտածին վիրուսը բջջին ստիպում է աշխատել միայն իր համար։ Նորակազմ վիրուսային մասնիկների զանգվածային առաջացումից հետո բջիջը ոչնչանում է։ Որոշ ախտածին վիրուսներ առաջացնում են բջիջների կազմափոխություն։ Վիրուսների ազդեցության արդյունք կարող է լինել մի քանի բջիջների միաձուլումը, որի հետևանքով գոյանում են բազմակորիզ հսկա բջիջներ՝ փոխանակային գործընթացների խանգարումով, որը հանգեցնում է դրանց արագ ոչնչացման։ Տարբերում են բջջի մահացման 3 ձև՝ պիկնոզ (կորիզը փոքրանում է և խտանում, հատիկավորվում), կարիոռեկսիա (կորիզի պարունակությունը քայքայվում է, վեր է ածվում հատիկների), կարիոլիզ (կորիզը լուծվում և անհետանում է)։
Բջջի մասնագիտացում
Բազմաբջիջ օրգանիզմները կազմված են մեկից ավելի բջիջներից ։ Բարդ բազմաբջիջ օրգանիզմներում, բջիջները մասնագիտացած են և հարմարված որոշակի ֆունկցիա կատարելուն։ Կաթնասունների այսպիսի բջիջների խոշոր խմբեր են՝ մաշկի, մկանների, նյարդային, արյան բջիջները, ֆիբրոբլաստները, ցողունային բջիջները և այլ։ Մասնագիտացած բջիջները տարբերվում են տեսքով և ֆունկցիայով, բայց գենետիկորեն նույնական են։ Բջիջները կարող են ունենալ նույն գենոտիպը, բայց գեների էքսպրեսիայի արդյունքում կարող են տարբերվել տեսքով և ֆունկցիայով։
Օրգանիզմի բոլոր բջիջները առաջացել են մեկ տոտիպոտենտ բջջից, որն անվանվում է զիգոտ։ Այն տարբերակվում է՝ անհատական զարգացման ընթացքում ձևավորելով հարյուրավոր տեսակի բջիջներ։ Բջիջները տարբերակումն առաջանում է միջավայրի տրաբեր ազդակների և ներքին փոփոխությունների հետևանքով։
Բազմաբջջայնության ծագում
Բազմաբջջայնությունը առնվազն 25 անգամ ծագել է միմյանցից անկախ կերպով, այդ թվում որոշ պրոկարիոտների մոտ, օրինակ՝ կապտականաչ ջրիմուռներ, միքսոբակտերիաներ, ակտինոմիցետներ, մեթանոսարկինաներ։ Սակայն բարդ բազմաբջջայնություն առաջացել է միայն էուկարիոտների 6 խմբերի մոտ՝ կենդանիներ, սնկեր, գորշ ջրիմուռներ, կարմիր ջրիմուռներ, կանաչ ջրիմուռներ և բույսեր ։ Այն շարունակաբար էվոլուցվել է բույսերի մոտ, մեկ կամ երկու անգամ կենդանիների մոտ, մեկ անգամ գորշ ջրիմուռների և ենթադրաբար մի քանի անգամ սնկերի, լորձնասնկերի և կարմիր ջրիմուռների մոտ ։ Բազմաբջջայնությունը կարող է առաջացած լինել անկախ բջիջների գաղութներից կամ սիմբիոզի մեջ գտնվող օրգանիզմներից։
Առաջին բազմաբջիջ օրգանիզմների մասին տեղեկությունը 3-3,5 միլիարդ տարվա հնության է ։ Դրանք կապտականաչ ջրիմուռներ են եղել․ այլ հինավուց բազմաբջիջ օրգանիզմներ են եղել՝ Grypania spiralis-ը պալեոպրոտեոզոիկ օրգանիզմների սև թերթաքարային բրածո մնացորդները ։
Բազմաբջիջ օրգանիզմների էվոլյուցիան փորձարարական ճանապարհով կրկնօրինակվել է լաբորատորիայում ։
Ծագում
Բջիջը ծագել է աբիոգենեզի ընթացքում, այս գործընթացը Երկրի վրա կյանքի էվոլյուցիայի առաջնակետն է։
Առաջին բջջի ծագում
Բջիջները ծագել են առնվազն 3,5 միլիարդ տարի առաջ  ։ Ներկայումս համարվում է, որ առաջին բջիջները հետերոտրոֆ էին։ Առաջին բջջային մեմբրանները ենթադրաբար ավելի պարզ էին՝ միայն մեկ լիպիդային շերտով։ Հայտնի է, որ լիպիդների մոլեկուլները ջրում կարող են պատահաբար առաջացնել երկշերտ և գուցե կարող էին նախորդել ՌՆԹ-ի մոլեկուլներին։ Բայց առաջին բջջի թաղանթների լիպիդները կարող էին սինթեզվել նաև կատալիտիկ ճանապարհով՝ ՌՆԹ-ից ։
Էուկարիոտ բջջի ծագում
Էուկարիոտ բջիջը հավանաբար ծագել է պրոկարիոտ բջիջների սիմբիոտիկ փոխհարաբերությունների արդյունքում։ ԴՆԹ կրող օրգանոիդները՝ միտոքոնդրիումները և քլորոպլաստները հնադարյան թթվածնային պրոտեոբակտերիաների և համապատասխանաբար՝ կապտականաչ ջրիմուռների ժառանգներն են, որոնք էնդոսիմբիոզի մեջ են մտել արքեալ պրոկարիոտի հետ։
Այս տեսությունը սակայն դեռևս քննարկման առարկա է՝ արդյո՞ք հիդրոգենեսոմները առաջացել են միտոքոնդրիումներից, թե՞ հակառակը։
Ծանոթագրություններ
Կատեգորիա:Օրգանոիդներ Կատեգորիա:Բջջաբանություն
Զյուզյուկի (գյուղ, Ռոմնիի շրջան)
Զյուզյուկի (Зюзюки), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Զյուզյուկի գյուղում բնակվում էր 22 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Յուժովկա (Մեծ Կոկշագայի վտակ)
Յուժովկա (Южовка), գետ Ռուսաստանում, հոսում է Մարի Էլ հանրապետությունում Կիրովի մարզում։ Գետաբերանը տեղակայված է Մեծ Կոկշագա գետի ձախ ափին՝ 138 կմ հեռավորության վրա։ Գետի երկարությունը 19 կմ է, ավազանի տարածքը 132 կմ2։
Գետի ակունքը գտնվում է Ալեկսեիխա գյուղում Կիրովի մարզում սահմանի մոտակայքում Մարի Էլ հանրապետությունում, Սանչուրսկայից 11 կմ հարավ-արևելք։ Գետը հոսում է հարավ-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.
Դուբյուք շրջան (Այովա)
Կատեգորիա:Այովայի շրջաններ
(4195) Իսամբաև
(4195) Իսամբաև (Esambaev), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 19-ին Լյուդմիլա Չեռնիխի կողմից Նաուչնիում ։
Շեբե-Շեմզան
Շեբե-Շեմզան, գյուղ Արևմտյան Հայաստանում, Վանի վիլայեթի Հեքյարիի գավառում ։ Գտնվում էր Դիզա գյուղից 8 կմ հյուսիս-արևելք, Գավառ գետի վերին հոսանքի տարածքում, ճանապարհի վրա ։
Բնակչության մասին տվյալներ չեն պահպանվել։
Ծանոթագրություններ
Կատեգորիա:Արևմտյան Հայաստանի գյուղեր
Վարքագծային տնտեսագիտություն
Վարքագծային տնտեսագիտություն, ուսումնասիրում է հոգեբանական, ճանաչողական, զգացմունքային, մշակութային և սոցիալական գործոնների ազդեցությունը անհատների և հաստատությունների որոշումների վրա, և թե ինչպես են այդ որոշումները տարբերվում դասական տնտեսական տեսության կողմից ենթադրվող որոշումներից ։
Վարքագծային տնտեսագիտությունը հիմնականում վերաբերում է տնտեսական գործակալների ռացիոնալության սահմաններին։ Վարքագծային մոդելները սովորաբար ներառում են հոգեբանության, նյարդաբանության և միկրոտնտեսական տեսության պատկերացումները ։ Վարքագծային տնտեսագիտության ուսումնասիրությունը ներառում է, թե ինչպես են ընդունվում շուկայական որոշումները և մեխանիզմները, որոնք խթանում են հանրային ընտրությունը։
Պատմություն
Վարքագծային տնտեսագիտությունն ի սկզբանե առաջարկվել է Ջոն Մորիս Քլարկի կողմից՝ Չիկագոյի համալսարանի պրոֆեսորադասախոսական կազմի կողմից, 1918 թվականի հունվարին քաղաքական տնտեսության ամսագրի (JPE) համարում «Տնտեսություն և ժամանակակից հոգեբանություն 1» վերնագրով հոդվածում։ Նախնական առաջարկը, որը նա արեց՝ ծնելով վարքագծային տնտեսագիտությունը, այն էր, որ տնտեսագետը կարող է փորձել անտեսել հոգեբանությունը, բայց նրա համար բացարձակ անհնարին է անտեսել մարդկային էությունը։ Փաստաթուղթը ներկայացրեց հետագա գաղափարներ, ինչպիսիք են «ցանկությունը որպես արձագանք խթանմանը», առաջարկելով, որ մարդիկ պետք է տնօրինեն իրենց եկամուտը այնքան տնտեսապես, որքան իր միջավայրն է սարքավորում և հնարավորություն է տալիս կառավարել այն ։
Մաթեմատիկական հոգեբանությունն արտացոլում է վաղեմի հետաքրքրությունը նախապատվության անցողականության և օգտակարության չափման նկատմամբ։
Նոբելյան մրցանակակիրներ
1978 թվականին Հերբերտ Սայմոնը արժանացել է Տնտեսագիտության Նոբելյան մրցանակի «տնտեսական կազմակերպություններում որոշումների կայացման գործընթացում իր առաջնահերթ հետազոտության համար» ։ 2002 թվականին հոգեբան Դանիել Կանեմանը և տնտեսագետ Վերնոն Լ. Սմիթը արժանացել են Տնտեսական գիտությունների Նոբելյան մրցանակի։ Կանեմանը մրցանակին արժանացավ «տնտեսական գիտության մեջ հոգեբանական հետազոտություններից ինտեգրված պատկերացումներ ունենալու համար, հատկապես մարդկային դատողության և որոշումների կայացման վերաբերյալ անորոշության պայմաններում», իսկ Սմիթին շնորհվեց մրցանակը «լաբորատոր փորձերը որպես էմպիրիկ տնտեսական վերլուծության գործիք, հատկապես. այլընտրանքային շուկայական մեխանիզմների ուսումնասիրության մեջ» ։ 2013 թվականին տնտեսագետ Ռոբերտ Ջ. 2017 թվականին տնտեսագետ Ռիչարդ Թալերը արժանացել է Տնտեսական գիտությունների Նոբելյան մրցանակին՝ «վարքագծային տնտեսագիտության մեջ ներդրած ավանդի և իր առաջնահերթ աշխատանքի համար՝ պարզելու, որ մարդիկ կանխատեսելիորեն իռացիոնալ են այնպիսի ձևերով, որոնք հակասում են տնտեսական տեսությանը» ։ Կանեմանը և Տվերսկին 1960-ականների վերջին հրատարակեցին մոտ 200 աշխատություններ, որոնց մեծ մասը վերաբերում է հոգեբանական հասկացություններին, որոնք ազդում են վարքագծային ֆինանսների վրա ։
Սահմանափակ ռացիոնալություն
Սահմանափակ ռացիոնալությունը այն գաղափարն է, որ երբ անհատները որոշումներ են կայացնում, նրանց ռացիոնալությունը սահմանափակվում է որոշման խնդրի լուծման հնարավորությամբ, նրանց ճանաչողական սահմանափակումներով և հասանելի ժամանակով։ Որոշումներ կայացնողներն այս տեսակետում հանդես են գալիս որպես բավարարողներ՝ փնտրելով ոչ թե օպտիմալ, այլ բավարար լուծում։
Հերբերտ Ա. Սայմոնը առաջարկել է սահմանափակ ռացիոնալությունը որպես որոշումների կայացման մաթեմատիկական մոդելավորման այլընտրանքային հիմք։ Այն լրացնում է «ռացիոնալությունը որպես օպտիմալացում», որը որոշումների կայացումը դիտարկում է որպես օպտիմալ ընտրություն գտնելու լիովին ռացիոնալ գործընթաց՝ հաշվի առնելով առկա տեղեկատվությունը։ Սայմոնն օգտագործեց մի զույգ մկրատի անալոգիան, որտեղ մի շեղբը ներկայացնում է մարդու ճանաչողական սահմանափակումները, իսկ մյուսը` «շրջակա միջավայրի կառուցվածքը», ցույց տալով, թե ինչպես են մտքերը փոխհատուցում սահմանափակ ռեսուրսների համար՝ օգտագործելով շրջակա միջավայրի հայտնի կառուցվածքային օրինաչափությունը ։ Սահմանափակ ռացիոնալությունը ենթադրում է այն գաղափարը, որ մարդիկ ընդունում են դյուրանցումներ, որոնք կարող են հանգեցնել ոչ օպտիմալ որոշումների կայացման։ Վարքագծային տնտեսագետները ներգրավվում են որոշումների դյուրանցումների քարտեզագրման մեջ, որոնք գործակալներն օգտագործում են՝ օգնելու բարձրացնել մարդկային որոշումների կայացման արդյունավետությունը։ Սահմանափակ ռացիոնալությունը գտնում է, որ դերակատարները պատշաճ կերպով չեն գնահատում առկա բոլոր տարբերակները, որպեսզի խնայեն որոնման և քննարկման ծախսերը ։ Քանի որ նման որոշումները միշտ չէ, որ ընդունվում են մեծագույն ինքնապարգևատրման իմաստով, քանի որ հասանելի է սահմանափակ տեղեկատվություն։ Փոխարենը գործակալները պետք է ընտրեն ընդունելի լուծումը։ Այս գաղափարի բուժումներից մեկը գալիս է Կաս Սանսթայնի և Ռիչարդ Թալերի «Նաջ» աշխատությունից ։ Սանշտեյնը և Թալերը խորհուրդ են տալիս, որ ընտրության ճարտարապետությունը փոփոխվի մարդկային գործակալների սահմանափակ ռացիոնալության լույսի ներքո։ Սանշտեյնի և Թալերի լայնորեն մեջբերված առաջարկը հորդորում է, որ ավելի առողջ սնունդը տեղադրվի տեսողության մակարդակում՝ մեծացնելու հավանականությունը, որ մարդը կընտրի այդ ընտրությունը ոչ թե ոչ առողջարար տարբերակի։ Nudge-ի որոշ քննադատներ հարձակվել են այն մասին, որ ընտրության ճարտարապետության փոփոխումը կհանգեցնի նրան, որ մարդիկ ավելի վատ որոշումներ կայացնողներ կդառնան ։
Հեռանկարների տեսություն
1979 թվականին Կանեմանը և Տվերսկին հրատարակեցին հեռանկարային տեսություն. Ռիսկի տակ գտնվող որոշման վերլուծություն, որն օգտագործեց ճանաչողական հոգեբանությունը՝ բացատրելու տնտեսական որոշումների կայացման տարբեր շեղումները նեոդասական տեսությունից։ Կանեմանը և Տվերսկին, օգտագործելով հեռանկարային տեսությունը, որոշեցին երեք ընդհանրացումներ. օգուտները տարբեր կերպ են վերաբերվում, քան կորուստները, որոշակիորեն ստացված արդյունքները գերակշռվում են անորոշ արդյունքների համեմատ, և խնդրի կառուցվածքը կարող է ազդել ընտրությունների վրա։ Այս փաստարկները մասամբ ապացուցվեցին հարցման հարցի փոփոխությամբ, այնպես որ դա այլևս ոչ թե օգուտներ ձեռք բերելու, այլ կորուստներ կանխելու դեպք էր, և հարցվածների մեծամասնությունը համապատասխանաբար փոխեց իրենց պատասխանները։ Ըստ էության ապացուցում է, որ զգացմունքները, ինչպիսիք են կորստի վախը կամ ագահությունը, կարող են փոխել որոշումները՝ ցույց տալով որոշումների կայացման իռացիոնալ գործընթացի առկայությունը։ Հեռանկարների տեսությունն ունի երկու փուլ՝ խմբագրման փուլ և գնահատման փուլ։ Խմբագրման փուլում ռիսկային իրավիճակները պարզեցվում են՝ օգտագործելով տարբեր էվրիստիկա։ Գնահատման փուլում ռիսկային այլընտրանքները գնահատվում են՝ օգտագործելով տարբեր հոգեբանական սկզբունքներ, որոնք ներառում են.
Հեռանկարների տեսությունն ի վիճակի է բացատրել այն ամենը, ինչ կարող են բացատրել երկու հիմնական գոյություն ունեցող որոշումների տեսությունը՝ ակնկալվող օգտակարության տեսությունը և աստիճանից կախված օգտակարության տեսությունը։ Ավելին, հեռանկարների տեսությունն օգտագործվել է այնպիսի երևույթների բացատրության համար, որոնք գոյություն ունեցող որոշումների տեսությունները մեծ դժվարությամբ են բացատրում։ Դրանք ներառում են աշխատուժի առաջարկի հետընթաց կորերը, գների ասիմետրիկ առաձգականությունը, հարկերից խուսափելը և բաժնետոմսերի գների և սպառման համատեղ շարժումը։
1992 թվականին Ռիսկի և անորոշության ամսագրում Կանեմանը և Տվերսկին ներկայացրել են հեռանկարների տեսության վերանայված ակնարկ, որը նրանք անվանել են կուտակային հեռանկարների տեսություն ։ Նոր տեսությունը վերացրեց հեռանկարների տեսության խմբագրման փուլը և կենտրոնացավ միայն գնահատման փուլի վրա։ Դրա հիմնական առանձնահատկությունն այն էր, որ այն թույլ էր տալիս ոչ գծային հավանականության կշռում կուտակային եղանակով, որն ի սկզբանե առաջարկվել էր Ջոն Քվիգինի վարկանիշից կախված օգտակար տեսության մեջ։ Հոգեբանական գծերը, ինչպիսիք են չափից ավելի ինքնավստահությունը, պրոյեկցիոն կողմնակալությունը և սահմանափակ ուշադրության հետևանքները, այժմ տեսության մի մասն են։ Այլ զարգացումները ներառում են Չիկագոյի համալսարանում անցկացվող կոնֆերանսը, տնտեսագիտության եռամսյակային հանդեսի վարքագծային տնտեսագիտության հատուկ հրատարակությունը («Ամոս Տվերսկու հիշատակին») և Կանեմանի 2002 թվականի Նոբելյան մրցանակը «տնտեսական գիտության մեջ հոգեբանական հետազոտություններից ինտեգրված պատկերացումներ ունենալու համար, հատկապես. մարդկային դատողության և անորոշության պայմաններում որոշումների կայացման վերաբերյալ» ։
Վարքագծային տնտեսագիտության հետագա փաստարկը վերաբերում է այն ազդեցությանը, որ անհատների ճանաչողական սահմանափակումները հանդիսանում են մարդկանց որոշումների ռացիոնալությունը սահմանափակող գործոն։ Սլոանը առաջին անգամ փաստարկեց դա իր «Սահմանափակ ռացիոնալություն» աշխատության մեջ, որտեղ նա հայտարարեց, որ մեր ճանաչողական սահմանափակումները որոշակիորեն ապագան կանխատեսելու մեր սահմանափակ կարողության հետևանքն են, ինչը խոչընդոտում է որոշումների ռացիոնալությանը ։ Դանիել Կանեմանը հետագայում ընդլայնեց ճանաչողական կարողությունների և գործընթացների ազդեցությունը որոշումների կայացման վրա իր «Մտածում, արագ և դանդաղ» գրքում Քանեմանը խորացավ մտածողության երկու ձևերի մեջ՝ արագ մտածողությունը, որը նա համարում էր, որ «գործում է ինքնաբերաբար և արագ, քիչ կամ առանց ջանք ու իմաստ։ կամավոր վերահսկողություն» ։ Ընդհակառակը, դանդաղ մտածողությունը ճանաչողական կարողությունների, ընտրության և կենտրոնացման բաշխումն է։ Արագ մտածողությունը օգտագործում է էվրիստիկա, որը որոշումների կայացման գործընթաց է, որը ձեռնարկում է դյուրանցումներ և կանոններ՝ անհապաղ, բայց հաճախ իռացիոնալ և անկատար լուծում տալու համար։ Կանեմանն առաջարկեց, որ դյուրանցումների արդյունքը մի շարք կողմնակալության առաջացումն է, ինչպիսիք են հետին պլանային կողմնակալությունը, հաստատման կողմնակալությունը և արդյունքի կողմնակալությունը, ի թիվս այլոց։ Արագ մտածողության և դրա հետևանքով առաջացած իռացիոնալ որոշումների հիմնական օրինակն է 2008 թվականի ֆինանսական ճգնաժամը։
Վարքագծային տնտեսագիտության հայեցակարգեր
Ավանդական տնտեսագիտությունը ենթադրում է, որ բոլոր մարդիկ և՛ ռացիոնալ են, և՛ եսասեր։ Գործնականում դա հաճախ այդպես չէ, ինչը հանգեցնում է ավանդական մոդելների ձախողմանը։ Վարքագծային տնտեսագիտությունը ուսումնասիրում է կողմնակալությունները, միտումները և էվրիստիկաները, որոնք ազդում են մարդկանց որոշումների վրա՝ բարելավելու, ուղղելու կամ վերանայելու ավանդական տնտեսական տեսությունը։ Այն օգնում է որոշել, թե մարդիկ լավ կամ վատ ընտրություն են կատարում, և արդյոք նրանց կարելի է օգնել ավելի լավ ընտրություն կատարել։ Այն կարող է կիրառվել ինչպես որոշում կայացնելուց առաջ, այնպես էլ հետո։
Գոհացնող
Գոհացուցիչ է այն գաղափարը, որ կա որոնումներից նվազագույն պահանջներ, և երբ դրանք բավարարվեն, դադարեցրեք որոնումը։ Հետևելով գոհացուցիչ էվրիստիկայի՝ մարդը չի կարող անպայման ձեռք բերել ամենաօպտիմալ արտադրանքը (այսինքն՝ այն, որը նրան առավելագույն օգտակարություն կտա), բայց կգտնի մեկը, որը «բավականին լավն է»։ Այս էվրիստիկը կարող է խնդրահարույց լինել, եթե ձգտման մակարդակը սահմանված է այնպիսի մակարդակի վրա, որ գոյություն չունենա ապրանքներ, որոնք կարող են համապատասխանել պահանջներին։
Ուղղորդված ճանաչողություն
Ուղղորդված ճանաչողությունը որոնողական էվրիստիկա է, որտեղ մարդը տեղեկատվություն հետազոտելու յուրաքանչյուր հնարավորություն համարում է վերջինը։ Կոնտինգենտի պլանի փոխարեն, որը ցույց է տալիս, թե ինչ է արվելու յուրաքանչյուր որոնման արդյունքների հիման վրա, ուղղորդված ճանաչողությունը հաշվի է առնում միայն այն դեպքում, եթե ևս մեկ որոնում պետք է իրականացվի և ինչ այլընտրանք պետք է ուսումնասիրվի։
Վերացում ըստ ասպեկտների
Մինչդեռ բավարարող և ուղղորդված ճանաչողությունը համեմատում է ընտրությունները, ըստ ասպեկտների վերացումը համեմատում է որոշակի որակներ։ Մարդը, որն օգտագործում է էվրիստիկական ասպեկտների վերացումը, նախ ընտրում է այն որակը, որն ամենաշատն է գնահատում այն, ինչ փնտրում է և սահմանում է ձգտումների մակարդակ։ Սա կարող է կրկնվել որոնումը կատարելագործելու համար։ այսինքն բացահայտել երկրորդ ամենաարժեքավոր որակը և սահմանել ձգտումների մակարդակ։ Օգտագործելով այս էվրիստիկա՝ տարբերակները կվերացվեն, քանի որ դրանք չեն բավարարում ընտրված որակների նվազագույն պահանջներին։
Էվրիստիկա և ճանաչողական էֆեկտներ
Որոնումներից դուրս վարքագծային տնտեսագետներն ու հոգեբանները հայտնաբերել են մի շարք այլ էվրիստիկա և այլ ճանաչողական ազդեցություններ, որոնք ազդում են մարդկանց որոշումների կայացման վրա։ Դրանցից մի քանիսը ներառում են.
Մտավոր հաշվառում
Մտավոր հաշվառումը վերաբերում է որոշակի նպատակների համար ռեսուրսներ բաշխելու հակվածությանը։ Մտավոր հաշվառումը վարքագծային կողմնակալություն է, որը ստիպում է մարդուն առանձնացնել փողերը տարբեր կատեգորիաների, որոնք հայտնի են որպես մտավոր հաշիվներ՝ հիմնվելով փողի աղբյուրի կամ մտադրության վրա ։
Անկորինգ
Անկորինգը նկարագրում է, երբ մարդիկ ունեն մտավոր հղման կետ, որի հետ նրանք համեմատում են արդյունքները։ Օրինակ, մարդը, ով ակնկալում է, որ որոշակի օր եղանակը անձրև է լինելու, բայց գտնում է, որ այն օրը, երբ իրականում պարզ կապույտ երկինք է, ավելի օգտակար կլինի հաճելի եղանակից, քանի որ նրանք ակնկալում էին, որ դա վատ կլինի ։